El espíritu de la colmena
<s>El espíritu de la colmena () je španski igrani film snimljen 1973. godine u režiji Victora Ericea, koji se smatra jednim od najboljih i najznačajnijih ostvarenja u historiji španske kinematografije.</s>

<s>Radnja se događa u jednom španskom gradiću 1940. godine, nedugo nakon završetka građanskog rata i uspostave Francovog režima, te prikazuje život jedne porodice koja se nastoji prilagoditi novim okolnostima.</s><s>Protagonistica je najmlađa kćer koja, nakon što je u putujućem kinu pogledala film Frankenstein, počinje njegovu radnju povezivati sa događajima oko nje, odnosno hvatanjem odbjeglog vojnika poražene republikanske vojske, odnosno maštati o Frankensteinovom čudovištu.</s>

<s>El espiritu de la colmena je snimljen u posljednjim godinama Francovog režima, kada je u značajnoj mjeri oslabila dotadašnja represija, a sineasti i drugi autori bili manje podvrgnuti cenzuri, te su se nešto slobodnije mogli baviti dotadašnjom tabu temom građanskog rata, te podjela i trauma koje je izazvao i još uvijek izazivao u španskom društvu.</s><s>Mnogi su u radnji i likovima, a pogotovo u korištenju motiva iz klasičnog hollywoodskim horor-filma, vidjeli osudu konformizma i državne represije, a posebno je isticano korištenje djeteta kao glavnog lika, odnosno prikazivanje svih tih zbivanja iz nevine dječje perspektive.</s><s>Ulogu djevojčice je tumačila 7-godišnja Ana Torrent, koja će kasnije postati jedna od najpoznatijih španskih glumica; kako bi joj olakšao glumu, Erice je odlučio njen lik prozvati "Ana", a isto je učinio i sa drugim glavnim likovima, koje je prozvao po glumcima koji su ih tumačili.</s>

<s>Film je prikazan na Filmskom festivalu u San Sebastianu gdje je osvojio Zlatnu školjku.</s>

<s>Uloge
 Fernando Fernán Gómez ...</s><s>Fernando
 Teresa Gimpera ...</s><s>Teresa
 Ana Torrent ...</s><s>Ana
 Isabel Tellería ...</s><s>Isabel
 Ketty de la Cámara ...</s><s>Milagros, la criada
 Estanis González ...</s><s>Guardia civil
 José Villasante ...</s><s>Frankensteinovo čudovište
 Juan Margallo ...</s><s>Bjegunac
 Laly Soldevila ...</s><s>Doña Lucía, učiteljica
 Miguel Picazo ...</s><s>Ljekar</s>

<s>Izvori</s>

<s>Vanjske veze
 
 The Spirit of the Beehive essay at Criterion Collection by Paul Julian Smith</s>

<s>Španski filmovi
Dramski filmovi</s>

